CELEX: 32013D0223
Language: et
Date: 2013-04-24 00:00:00
Title: 2013/223/EL: Komisjoni otsus, 24. aprill 2013 , millega muudetakse otsust 2000/745/EÜ, millega kiidetakse heaks kohustused, mida on pakutud seoses teatava Indiast, Indoneesiast, Malaisiast, Korea Vabariigist, Taiwanist ja Taist pärit polüetüleentereftalaadi importi käsitlevate dumpingu- ja subsiidiumivastaste menetlustega

22.5.2013   
            
            
               ET
            
            
               Euroopa Liidu Teataja
            
            
               L 135/19
            
         KOMISJONI OTSUS,
   24. aprill 2013,
   millega muudetakse otsust 2000/745/EÜ, millega kiidetakse heaks kohustused, mida on pakutud seoses teatava Indiast, Indoneesiast, Malaisiast, Korea Vabariigist, Taiwanist ja Taist pärit polüetüleentereftalaadi importi käsitlevate dumpingu- ja subsiidiumivastaste menetlustega
   (2013/223/EL)
   EUROOPA KOMISJON
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (edaspidi „dumpinguvastane algmäärus”), (1) eriti selle artikleid 8 ja 9,
   pärast konsulteerimist nõuandekomiteega
   ning arvestades järgmist:
   A.   KEHTIVAD MEETMED
   
   
               (1)
            
            
               Nõukogu kehtestas pärast meetmete aegumise läbivaatamist ja osalist vahepealset läbivaatamist määrusega (EÜ) nr 192/2007 (2) lõpliku dumpinguvastase tollimaksu Indiast, Indoneesiast, Malaisiast, Korea Vabariigist, Taist ja Taiwanist pärit teatava polüetüleentereftalaadi impordi suhtes. Esimest korda kehtestati meetmed 2000. aasta augustis (3). Praegu on pooleli meetmete aegumise uus läbivaatamine (4).
            
         
               (2)
            
            
               Komisjon kiitis otsusega 2000/745/EÜ (5) (edaspidi „otsus”) heaks hinnakohustuse (edaspidi „kohustus”), mille esitas teiste hulgas Indoneesia äriühing P.T. Polypet Karyapersada (edaspidi „Polypet”). Uut eksportijat käsitlenud läbivaatamise (6) tulemuste ja järelduste põhjal kiitis komisjon otsusega 2002/232/EÜ, (7) millega muudeti otsust 2000/745/EÜ, heaks India äriühingu Futura Polyesters Limited (edaspidi „Futura”) kohustuse.
            
         B.   KOHUSTUSEST TULENEVAD NÕUDED
   
   
               (3)
            
            
               Üks peamisi kohustusest tulenevaid nõudeid puudutab müüki käsitlevate kvartaliaruannete esitamist, et komisjon saaks kohustuse täitmist tulemuslikult jälgida. Järelevalvekohustus hõlmab ka olukorda, kus kvartali jooksul müügitehinguid ei toimunud (nn müügi puudumise aruanne).
            
         
               (4)
            
            
               Lisaks peavad eksportivad tootjad teatama komisjonile viivitamata kõigist äriühingu struktuuri muutustest, mis kohustuse rakendamise ajal aset leiavad.
            
         
               (5)
            
            
               Kui komisjoniga neis küsimustes koostööd ei tehta, on kohustust käsitlevate sätete kohaselt tegemist kohustuse rikkumisega. Euroopa Kohtu hiljutises otsuses (8) kinnitati, et teatamiskohustust tuleb käsitada kohustuse nõuetekohase täitmise seisukohast peamise kohustusena.
            
         C.   KOHUSTUSE RIKKUMINE
   
   
               (6)
            
            
               Korduvatest meeldetuletustest hoolimata ei saatnud äriühing Polypet 2012. aasta kolmanda kvartali kohta müügiaruannet. Vaatamata võetud kohustuste tingimustele ei teatanud Polypet komisjonile viivitamata, et 2012. aasta augustis müüdi tema varad ühele teisele Indoneesia äriühingule. Aruannet ei esitatud ka 2012. aasta neljanda kvartali kohta.
            
         
               (7)
            
            
               Korduvatest meeldetuletustest hoolimata ei saatnud äriühing Futura 2012. aasta kolmanda ja neljanda kvartali kohta ühtegi aruannet.
            
         
               (8)
            
            
               Aruannete ja äriühingu struktuuri muutumist käsitlevate teadete esitamatajätmine on käsitatav jätkuva koostööst hoidumisena ning tähendab, et kohustuse tingimusi on rikutud. Seega on põhjendatud mõlema kohustuse tühistamine.
            
         D.   KIRJALIKUD ESILDISED
   
   
               (9)
            
            
               Mõlemale äriühingule anti võimalus avaldada arvamust suuliselt või kirjalikult. Äriühingutelt ei laekunud ühtegi kirjalikku esildist.
            
         E.   OTSUSE 2000/745/EÜ MUUTMINE
   
   
               (10)
            
            
               Seepärast on komisjon vastavalt dumpinguvastase algmääruse artikli 8 lõikele 9 ja kohustuste asjakohastele klauslitele, millega komisjonile antakse luba kohustuse heakskiit tühistada, teinud järelduse, et äriühingute Polypet ja Futura pakutud kohustuse heakskiitmine tuleks tühistada ja otsust 2000/745/EÜ, muudetud otsusega 2002/232/EÜ, tuleks muuta. Ühtlasi tuleks äriühingute Polypet ja Futura valmistatud polüetüleentereftalaadi (Polypeti puhul TARICi lisakood A193 ja Futura puhul A184) impordi suhtes automaatselt kohaldada määruse (EÜ) nr 192/2007 artikliga 1 kehtestatud lõplikke dumpinguvastaseid tollimakse,
            
         ON VASTU VÕTNUD KÄESOLEVA OTSUSE:
   Artikkel 1
   Tühistatakse Indoneesia äriühingu P.T.Polypet Karyapersada (TARICi lisakood A193) ja India äriühingu Futura Polyesters Limited (TARICi lisakood A184) pakutud kohustuste heakskiitmine.
   Artikkel 2
   Otsuse 2000/745/EÜ artiklis 1 esitatud tabel asendatakse järgmisega:
   
      
                  „Riik
               
               
                  Ettevõtjad
               
               
                  TARICi lisakood
               
            
                  India
               
               
                  Reliance Industries Limited
               
               
                  A181
               
            
                  India
               
               
                  Pearl Engineering Polymers Limited
               
               
                  A182
               
            
                  India
               
               
                  Dhunseri Petrochem & Tea Limited
               
               
                  A585”
               
            
   Artikkel 3
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 24. aprill 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 343, 22.12.2009, lk 51.
   
      (2)  ELT L 59, 27.2.2007, lk 1.
   
      (3)  EÜT L 199, 5.8.2000, lk 48.
   
      (4)  ELT C 55, 24.2.2012, lk 4.
   
      (5)  EÜT L 301, 30.11.2000, lk 88.
   
      (6)  EÜT L 78, 21.3.2002, lk 4.
   
      (7)  EÜT L 78, 21.3.2002, lk 12, ELT C 116, 15.5.2003, lk 2.
   
      (8)  Kohtuasi C-552/10 P, http://curia.europa.eu/juris/document/document.jsf?text=&docid=130244&pageIndex=0&doclang=et&mode=lst&dir=&occ=first&part=1&cid=608861